The Best Gourmet Restaurants in Sint Geertruid - TheFork
The Best Gourmet Restaurants in Sint Geertruid
Bovenstraat 17 6255 AT Noorbeek 4.3km
Stationsstraat 77 6247 BK Gronsveld 4.47km Parkeer-en-ry-gebiede moes Donderdag vroeg sluit | Maroela Media
“Ons het Donderdagmiddag kapasiteit bereik vir die aantal mense wat die oorskot van Mandela Donderdag kan sien,” het Tasneem Carrim, woordvoerder van die regering, gesê. “Dit is ongelukkig nie moontlik om almal, wat kom om hom te sien, te akkommodeer nie.”
Dosyne busse het op pad na die Uniegebou afgetrek en mense het uitgeklim om met taxi’s na die parkeer-en-ry-gebiede terug te keer.
Carrim moedig mense aan wat Mandela wil groet om Vrydagoggend reeds om 06:00 by die onderskeie punte te wees. Vrydag is die laaste dag wat Mandela in staatsie lê. “Mense moet voorbereid wees. Hulle moet verkieslik sambrele en water saambring.”
Volgens Phumla Williams, woordvoerder vir die regering, het tussen 12 000 en 14 000 mense Woensdag opgedaag om Mandela se oorskot te sien. Die getalle vir Donderdag word nog bepaal, maar duisende mense het ure lank in die bloedige son in ŉ ry gestaan.
Mandela het op 5 Desember 2013 in die ouderdom van 95 by sy huis in Houghton, Johannesburg, gesterf. Sy liggaam word Saterdag na die Oos-Kaap vervoer waar hy Sondag tydens ŉ staatsbegrafnis in Qunu begrawe sal word.